**JEGYZŐKÖNYV**

**Készült:** Telki Község Képviselő-testületének 2016. március 21-én a Polgármesteri Hivatal tárgyalójában megtartott nyilvános üléséről.

**Jelen vannak:**

Deltai Károly Polgármester

Móczár Gábor Alpolgármester

Takács Zoltán Alpolgármester

Szigeti Antal Képviselő

Halász Terézia Képviselő

Fillinger Zsófia Képviselő

Dr. Vida Rolland Képviselő

dr. Lack Mónika Jegyző

Vetési Vincéné Pénzügyi csoport

Hoós Péter Településüzemeltetési csoport

Király Gábor Projekt menedzser

**Távolmaradását jelezte:**

Földvári-Nagy László Képviselő

**Deltai Károly Polgármester** köszönti a testület tagjait és a megjelenteket. Megállapítja, hogy a Képviselő testület határozatképes 6 fő képviselő van jelen, az ülést megnyitja.

Javasolja, hogy 5. napirendi pontként tárgyalja a testület a környezetvédelmi alap kérdését, a 2. napirendi pont tárgyalását napirendjéről leveszi.

Telki Község Képviselő-testülete (egyhangú szavazattal - 6 fő képviselő volt jelen a szavazáskor) határozathozatal mellőzésével az alábbi napirendet fogadta el.

Napirend

1./ Az önkormányzat 2015. évi költségvetési rendeletének módosítása

Előterjesztő: Polgármester

2./ Telki Község Képviselő-testülete 2016. évi Közbeszerzési Terve

Előterjesztő: Polgármester

3./ Együttműködési megállapodás a Muskátli utca körforgalomi beruházás projekt megvalósításának műszaki ellenőri és projekt menedzseri feladatainak ellátására

Előterjesztő: Polgármester

4./ Az önkormányzat tulajdonában lévő bérlakások bérleti jogáról

Előterjesztő: Polgármester

**5.** / **Környezetvédelmi Alap felhasználásáról szóló Pályázat kiírásáról**

Előterjesztő: Polgármester

Zárt ülés

6./ Az önkormányzat tulajdonában levő Telki, Őszapó utca 11. szám ( Telki, 1429 hrsz.-ú ) ingatlan értékesítéséről

Előterjesztő: Polgármester

7./Közbeszerzés kiírása az önkormányzat Intézményei ( A Pipacsvirág Magyar - Angol Két Tanítási Nyelvű Általános Iskola, Telki Óvoda, Telki Polgármesteri Hivatal, Telki Orvosi Rendelő, Pajta ) épületeinek napi takarítási valamint nagytakarítási munkálatainak elvégzése.

Előterjesztő: Polgármester

8./ Döntés kitüntető címek adományozásáról

Előterjesztő: Polgármester

Egyebek

**Napirendek tárgyalása**

**Tájékoztató a lejárt határidejű határozatok végrehajtásáról**

Előadó: Jegyző

*Deltai Károly Polgármester a lejárt határidejű határozatok végrehajtásáról szóló beszámoló elfogadását szavazásra teszi fel.*

A Képviselő testület 6 igen szavazattal a beszámolót elfogadja.

**1./ Az önkormányzat 2015. évi költségvetési rendeletének módosítása**

**Előterjesztő: Polgármester**

*Az előterjesztés a jegyzőkönyv melléklete.*

*Deltai Károly Polgármester az előterjesztés szerinti rendelet tervezetet teszi fel szavazásra.*

**A Pénzügyi Bizottság** **2015. évi költségvetési rendelet módosítását elfogadásra javasolja a képviselő-testületnek**

**Telki Község Képviselő-testülete ( 6 igen szavazattal, - 6 fő képviselő volt jelen a szavazáskor) megalkotta a 5/2016.( III.25.) Ör. számú rendeletét.**

*A rendelet a jegyzőkönyv melléklete.*

**2./ Telki Község Képviselő-testülete 2016. évi Közbeszerzési Terve**

Előterjesztő: Polgármester

*Az előterjesztés a jegyzőkönyv melléklete.*

A Polgármester az előterjesztés szerinti határozati javaslatot teszi fel szavazásra, melyet a Pénzügyi Bizottság elfogadásra javasolja a képviselő-testületnek

A Képviselő testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**27/2016. (III. 21.) Öh. számú**

**Határozata**

**Telki Község Képviselő-testülete**

**2016. évi**

**Közbeszerzési Tervéről**

Telki község Képviselő-testülete a 2016. évi közbeszerzési tervét az alábbiak szerint elfogadta.

|  |  |  |
| --- | --- | --- |
| **Tervezett beszerzés, szolgáltatás igénybevétel** | **Becsült érték**  **(eFt.)** | **Közbeszerzés megkezdésének tervezett időpontja** |
| **Intézményi takarítás** | **63.000** | **március** |

**Felelős:**  Polgármester

**Határidő:**   2016 december 31.   
 

**3./ Együttműködési megállapodás a Muskátli utca körforgalomi beruházás projekt megvalósításának műszaki ellenőri és projekt menedzseri feladatainak ellátására**

Előterjesztő: Polgármester

*Az előterjesztés a jegyzőkönyv melléklete.*

**Halász Terézia Képviselő**: Elolvastam az árajánlatokat, ez az ár hány mérnökóra alapján jön ki?

**Király Gábor a Rexagon Bt képviselője, projekt menedzser**: Ez a beruházási költség 2%-a.

**Halász Terézia Képviselő:** APénzügyi Bizottság ülésén a Fillinger Zsófia úgy nyilatkozott, hogy ő nincs meggyőződve arról, hogy a Rexagon Bt. megfelelően képviseli az önkormányzat érdekeit, ezzel a hozzászólással szemben nekem nagyon jó tapasztalataim vannak a Rexagon Bt-ről.

**Király Gábor a Rexagon Bt képviselője, projekt menedzser:** Köszönöm.Nyilván lesz annak módja, hogy ezt megbeszéljük. Ez engem nagyon bánt és gondolkodtam rajta, hogy ez hogy fordulhat elő, és rájöttem, hogy nyilván nincs mindenki tisztában azzal, hogy én milyen háttérmunkát végzek. A Károly mindenről első kézből tájékozódik és tudja, ahhoz, hogy ezek a projektek létrejöjjenek, ahhoz milyen mérnöki tevékenységek kellenek, ami ennek a sikerét hozza. Most például azon dolgozunk, hogy 15-20 M Ft-ot hozzunk a Közúttal Telki javára. Nem az én tisztem elmondani azt, hogy ez nem jöhetett volna létre, ha nincs a személyes kapcsolatom és az a lobbi tevékenység, amit én végzek.

**Halász Terézia Képviselő:** A tornaterem beruházástól kezdve végigkísértük a munkádat és nagyon korrekt és lelkiismeretes voltál.

**Király Gábor a Rexagon Bt képviselője, projekt menedzser:** Köszönöm, így most jobban fogok aludni, hogy ezt mondtad, én azt gondolom, hogy ezt mások is tudják, mint Szigeti Képviselő Úr a Fő utcai beruházás kapcsán.

**Halász Terézia Képviselő:** Én is azt gondolom, hogy Szigeti Úr figyelemmel kísérte a munkádat a Fő utcai beruházás kapcsán és meggyőződött róla, hogy jól végzed.

**Király Gábor a Rexagon Bt képviselője, projekt menedzser:** Nem tudom, Zsófi mire gondolt, ha majd egyszer elmondja, elmondja.

**Fillinger Zsófia Képviselő:** Hát nekem ilyen tapasztalatom van például, hogy az iskolaátadás előtt, amire kaptunk kedves meghívót, előtte lementünk taek-wondozni, és úszott a folyosó, a hivatalos szép átadás előtt egy nappal. A közvilágítás kapcsán próbáltam kérdezgetni és én csak azt tapasztaltam, hogy nem felvilágosítást kaptam, hanem megmondták, hogy én hülye vagyok, hogy ilyeneket kérdezgetek.

**Király Gábor a Rexagon Bt képviselője, projekt menedzser:** Ezek mind egyszerű dolgok, ezek itt olyan mérnöki tevékenységek és technikák, amiket meg lehet beszélni. Az esik nekem nagyon rosszul, hogy ezt úgy fordítod le, hogy én nem Telki érdekeit képviselem. Ha egy iskola beruházás egy államilag finanszírozott és levezényelt rendszerben így megvalósult, és hogy egyáltalán megvalósult, az már önmagában egy vívmány. Ezen rengeteget dolgoztunk, hogy 2 hónap alatt megvalósuljon a beruházás.

**Fillinger Zsófia Képviselő:** Elnézésedet kérem, biztos így van, hogy Telki érdekeit tartod szem előtt, akkor mondom úgy, hogy nekem az eddigi beruházásokkal kapcsolatban a tapasztalatom az, a pályázati beruházásokkal kapcsolatban nem a Rexagon Bt-vel kapcsolatban, hogy a ráköltött pénz arányában túl sok benne a baki. De ez biztos ilyen mérnöki dolog, hogy ez együtt jár a kivitelezéssel, és ha azt tapasztaltam volna, hogy a felvetett problémákra bárki reagál kedvesen, nem pedig számon kérő stílussal, „jobb, ha beszámolnál róla”, tehát én ezeket kaptam vissza. Meg megfenyegettek, hogy jobb lenne, ha máshol kérdezgetnék, és máshogy, de természetesen tájékoztatva leszek, aztán ilyen magánbeszélgetéseken nem azt kaptam volna, hogy én egy hülye vagyok. Én nem dolgozom a kivitelezésben, de vannak mérnöki tapasztalataim és elgondolásaim, mert én is mérnök vagyok.

**Király Gábor a Rexagon Bt képviselője, projekt menedzser:** Ezt nem tudom, hol történt meg, amit mondasz.

**Fillinger Zsófia Képviselő:** Én nem látok bele olyan mélyen, ezért kérek tőled elnézést, bizonyára Telki érdekeit képviseled. De az én személyes tapasztalataim az elmúlt másfél évben azok erre engedtek következtetni.

**Király Gábor a Rexagon Bt képviselője, projekt menedzser:** Én azt gondolom, hogy akkor tartsunk szorosabb kapcsolatot.

**Fillinger Zsófia Képviselő: Tartsunk.** Ha azt kérem, hogy jelenjünk meg 12 órakor egy közvilágítás átadásán, az nem ugyanaz, mint ha reggel 8-kor telefonálsz, hogy van egy ilyen. Vagy e-mailen el lehet érni, én is a településen lakom.

**Király Gábor a Rexagon Bt képviselője, projekt menedzser:** Ne menjünk bele a részletekbe, de szívesen jelentkezem.

*A Polgármester az előterjesztés szerinti határozati javaslatot teszi fel szavazásra.*

A Képviselő testület 5 igen szavazattal, egy ellenszavazat mellett az alábbi határozatot hozta:

**Telki község**

**Képviselő-testülete**

**28/2016 ( III.21.) Öh. számú**

**Határozata**

**Együttműködési megállapodás**

**a Muskátli utca körforgalomi beruházás projekt megvalósításának műszaki ellenőri és projekt menedzseri feladatainak ellátására**

A képviselő-testület úgy határozott, hogy a Telki Fő u. - Muskátli u.- Budajenői u. ( 1103.j. út 9+800 kmsz ) csomópontjának körforgalmú csomóponttá történő átépítése projekt megvalósításának műszaki ellenőri és projekt menedzseri feladatok ellátására együttműködési megállapodást ír alá a Magy Közút Nonprofit Zrt-vel.

Felhatalmazza a polgármester a szerződés aláírására.

**Felelős:** Polgármester

**Határidő:** 2016.márcisu 31.

*A Polgármester az előterjesztés szerinti határozati javaslatot teszi fel szavazásra.*

A Képviselő testület 5 igen szavazattal, egy ellenszavazat mellett az alábbi határozatot hozta:

**Telki község**

**Képviselő-testülete**

**29/2016. (III.21.) Öh. számú**

**Határozata**

**Muskátli utca körforgalomi beruházás**

**projekt megvalósításának projekt menedzseri feladatainak ellátására**

**vonatkozó megbízásról**

A képviselő-testület úgy határozott, hogy a Telki Fő u. - Muskátli u.- Budajenői u. (1103.j. út 9+800 kmsz) csomópontjának körforgalmú csomóponttá történő átépítése projekt megvalósításának projekt menedzseri feladatok ellátásával 2.960.000.- Ft+Áfa összegért a Rexagon Bt. –t bízza meg.

Felhatalmazza a polgármester a szerződés aláírására.

**Felelős:** Polgármester

**Határidő:** 2016.márcisu 31.

**4./ Az önkormányzat tulajdonában lévő bérlakások bérleti jogáról**

**Előterjesztő: Polgármester**

*Az előterjesztés a jegyzőkönyv melléklete.*

**Deltai Károly Polgármester:** Javaslom, hogy Vass Imréné igénye élvezzen prioritást. A körzeti megbízott jó, ha helyben lakik, így ezt a kérelmet is támogatom, csak úgy, mint a védőnőét. A lakbér a rendelet szerinti összeg. Az óvónő és a védőnő bérleti jogát 5 év időben, vagy a helyi megbízatásának idejére javaslom megállapítani, a körzeti megbízott esetében addig, amíg ő Telki község körzeti megbízottja.

*Deltai Károly Polgármester a szóbeli kiegészítéssel ellátott határozati javaslatot teszi fel szavazásra.*

A Képviselő testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**30/2016. (III.21.) Öh. számú**

**Határozata**

**Az önkormányzat tulajdonában lévő**

**Telki, Zápor u.7/A szám alatti lakás közérdekű bérlakás bérleti jogáról.**

Telki község Képviselő-testülete a Telki Zápor utca 7. szám alatti ingatlan 1. számú önkormányzati tulajdonú közérdekű bérlakás bérlőjéül Vass Katalint jelöli ki 2016. április 1-től 2020. év március hó 15. napjáig tartó határozott időtartamra vagy legkésőbb a Telki Óvodában betöltött közalkalmazotti jogviszonya időtartamára terjedő időszakra kijelölte.

A Képviselő-testület felhatalmazza a polgármestert a bérleti szerződés aláírására.

**Felelős:** Polgármester

**Határidő:** 2016. április 1.

A Képviselő testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**31/2016. (III.21.) Öh. számú**

**Határozata**

**Az önkormányzat tulajdonában lévő**

**Telki, Árnyas u. 14/A. szám alatti lakás közérdekű bérlakás bérleti jogáról.**

Telki község Képviselő-testülete a Telki Árnyas utca 14/A. szám alatti önkormányzati tulajdonú közérdekű bérlakás bérlőjéül Czelvikker Máté körzeti megbízottat jelöli ki 2016. április 15-től határozatlan időre, de legkésőbb a Telki körzeti megbízotti jogviszonya időtartamáig.

A Képviselő-testület felhatalmazza a polgármestert a bérleti szerződés aláírására.

**Felelős:** Polgármester

**Határidő:** 2016. április 15.

A Képviselő testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**32/2016. (III.21.) Öh. számú**

**Határozata**

**Az önkormányzat tulajdonában lévő**

**Telki, Zápor u. 7/B szám alatti lakás közérdekű bérlakás bérleti jogáról.**

Telki község Képviselő-testülete a Telki Zápor utca 7/B. szám alatti önkormányzati tulajdonú közérdekű bérlakás bérlőjéül Farkasné Gaál Gabriellát jelöli ki 2016.május 1-től határozott időtartamra 5 évre, de maximum a telki védőnői munkaviszonya időtartamára.

A Képviselő-testület felhatalmazza a polgármestert a bérleti szerződés aláírására.

**Felelős:** Polgármester

**Határidő:** 2016. május 1.

**5.** / **Környezetvédelmi Alap felhasználásáról Pályázat kiírásáról**

**Előterjesztő: Polgármester**

*A napirendhez nem készült írásos előterjesztés.*

*Deltai Károly Polgármester a szóbeli határozati javaslatot teszi fel szavazásra*

A Képviselő testület 6 igen szavazattal egyhangúan az alábbi határozatot hozta:

**Telki Község**

**Képviselő-testülete**

**33/2016. (III.21.) Öh. határozat**

**Környezetvédelmi Alap felhasználásáról szóló**

**pályázat kiírásáról**

A képviselő-testület a Környezetvédelmi Alap 2016.évi felhasználásáról pályázatot ír ki. A Pályázati felhívást a rendelet szerinti formában és módon hirdeti meg.

**Határidő: 2016. március 30.**

**Felelős: Polgármester**

**Zárt ülésen hozott határozatok:**

**6./ Az önkormányzat tulajdonában levő Telki, Őszapó utca 11. szám (Telki, 1429 hrsz.-ú) ingatlan értékesítéséről**

Előterjesztő: Polgármester

*Az előterjesztés a jegyzőkönyv melléklete.*

A Képviselő testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**34/2016.( III. 21.) Öh.** **számú**

**Határozata**

**Az önkormányzat tulajdonában levő**

**Telki, Őszapó utca 1429 hrsz.-ú ingatlan értékesítéséről**

Telki község önkormányzat tulajdonát képezi a Telki, Őszapó köz 1429 hrsz-ú 1733 m2 területű ingatlan.

**1.** Telki község Képviselő-testülete a vagyonával történő gazdálkodás szabályait a 24/2011. (11.01.) Ör. számú rendeletében foglalta össze.

A Képviselő-testület a 27/2014. (III.18.) Öh. számú határozatával jóváhagyta az önkormányzat tulajdonában lévő forgalomképes ingatlanok értékesítésre történő kijelöléséről, eladási árukról.

Az ingatlanok értékesítésére vonatkozó felhívás az önkormányzat honlapján folyamatosan olvasható (a széleskörű nyilvánosság biztosított).

**2.** A Képviselő-testület a Telki, Őszapó utca 1429 hrsz.-ú 1870 m2 területű ingatlant értékesítésre kijelölte, eladási árát bruttó 24.500.000.- Ft összegben határozta meg.

**3.** A Képviselő-testület megtárgyalta dr. Szvoboda János vételi ajánlatát.

A Képviselő-testület úgy határozott, hogy a Telki 1429 hrsz-ú ingatlan vételár csökkentését nem támogatja, de hozzájárul a telek vételárának két részletben első részlet ( 5.000.000.- Ft szerződéskötést követő 15 napon belül, míg a fennmaradó vételár 2016. októberében ) megfizetéséhez.

A képviselő-testület felhatalmazza a polgármester, hogy az adásvételi szerződés aláírására.

**Felelős:** Polgármester

**Határidő:** 2016.március 31.

**7./Közbeszerzés kiírása az önkormányzat Intézményei ( A Pipacsvirág Magyar - Angol Két Tanítási Nyelvű Általános Iskola, Telki Óvoda, Telki Polgármesteri Hivatal, Telki Orvosi Rendelő, Pajta ) épületeinek napi takarítási valamint nagytakarítási munkálatainak elvégzése.**

Előterjesztő: Polgármester

*Az előterjesztés a jegyzőkönyv melléklete.*

A Képviselő testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**35/2016. (03.21.) Öh. számú**

**Határozata**

**Közbeszerzés kiírása az önkormányzat**

**Intézményei ( A Pipacsvirág Magyar - Angol Két Tanítási Nyelvű Általános Iskola**

**Telki Óvoda, Telki Polgármesteri Hivatal, Telki Orvosi Rendelő, Pajta )**

**épületeinek**

**napi takarítási valamint nagytakarítási munkálatainak elvégzése.**

Telki község Képviselő-testülete 2016. augusztus 14-től 2018. február 14-ig a Telki, önkormányzat intézményei (a Pipacsvirág Magyar - Angol Két Tanítási Nyelvű Általános Iskola

Telki Óvoda, Telki Polgármesteri Hivatal, Telki Orvosi Rendelő, Pajta ) épületének napi takarítási valamint nagytakarítási munkálatainak elvégzésre közbeszerzési eljárást ír ki.

A Képviselő-testület felhatalmazza a polgármestert a közbeszerzési eljárás megindítására.

**Felelős:** Polgármester

**Határidő:** 2016. március 31.

**8./ Döntés kitüntető címek adományozásáról**

Előterjesztő: Polgármester

*Az előterjesztés a jegyzőkönyv melléklete.*

A Képviselő testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**36/2016.(III.21.) Öh. számú**

**Határozata**

**Szavazatszámláló Bizottság megválasztása**

Telki község Képviselő-testülete úgy határoz, hogy a kitüntető címek adományozásával kapcsolatos titkos szavazás lebonyolítására Szavazatszámláló Bizottságot hoz létre, melynek tagjai:

Móczár Gábor elnök, Halász Terézia, és Fillinger Zsófia képviselők, mint tagok.

**Felelős:** Polgármester

**Határidő:** azonnal

A Képviselő testület 5 igen szavazattal 1 tartózkodással az alábbi határozatot hozta:

**Telki Község**

**Képviselő-testülete**

**37/2016. (III.21.) Öh. számú**

**Határozata**

**Telkiért Érdemérem adományozásáról**

Telki község Képviselő-testülete Zimonyi Adrienn és Márton Ildikó részére megosztott Telkiért Érdemérmen címet adományoz.

**Felelős:** Polgármester

**Határidő:** 2016. 05.31.

A Képviselő testület 6 igen szavazattal egyhangúan az alábbi határozatot hozta:

**Telki Község**

**Képviselő-testülete**

**38/2015. (III.16.) Öh. számú**

**Határozata**

**Telkiért Érdemérem adományozásáról**

Telki község Képviselő-testülete a Kodolányi János Kulturális és Környezetvédő Közhasznú Egyesület részére Telkiért Érdemérem címet adományoz.

**Felelős:** Polgármester

**Határidő:** 2016. 05.31.

A Képviselő testület 6 igen szavazattal egyhangúan az alábbi határozatot hozta:

**Telki Község**

**Képviselő-testülete**

**39/2016. (III.21.) Öh. számú**

**Határozata**

**Telki Ifjúsági díj adományozásáról**

Telki község Képviselő-testülete Illéssy Lenke részére Telki Ifjúsági díjat adományoz.

**Felelős:** Polgármester

**Határidő:** 2016. 05.31.

Több hozzászólás nem volt. Deltai Károly polgármester megköszöni a képviselőknek a részvételt és az ülést bezárja.

dr. Lack Mónika Deltai Károly

Jegyző Polgármester